**INVITAŢIE**

**Curs de formare profesională**

*Aspecte teoretice şi practice privind justiţia drepturilor şi libertăţilor fundamentale. Particularităţi ale grupurilor vulnerabile*

Transparency International Romania are deosebita plăcere de a vă invita să participaţi la sesiunile de formare profesionalăorganizate în cadrul proiectului **„Servicii de consiliere juridică pentru victime ale unor abuzuri sau nereguli din administraţie şi justiţie”**, cod MySMIS: 111830 / cod proiect: SIPOCA377.

Cursul cu titlul *„Aspecte teoretice şi practice privind justiţia drepturilor şi libertăţilor fundamentale. Particularităţi ale grupurilor vulnerabile”* propune o abordare integrată a dreptului fundamental, accesul la justiţie din perspectiva normelor internaţionale şi europene, a normelor dreptului constituţional, a legislaţiei subsecvente în domeniul drepturilor omului, a jurisprudenţei CEDO precum şi a Curţii Constituţionale, cu predilecţie în cazul grupurilor vulnerabile.

**Tematica**

* Caracterul universal al drepturilor omului - evoluţie istorică şi constituţională
* Accesul la justiţie - principiu constituţional fundamental
* Cadrul normativ internaţional, european şi naţional de protecţie juridică a grupurilor vulnerabile, mecanisme de protecţie
* Proceduri şi căi de atac interne şi internaţionale în justiţia protecţiei drepturilor omului
* Justiţia - instrument de aplicare a dreptului versus mediator între stat şi societate
* Jurisprudenţă CEDO

Prin acest curs de formare profesională/perfecţionare se are în vedere dezvoltarea unor competenţe transversale de lucru cu grupuri vulnerabile în contextul foarte specific al asistenţei si consilierii juridice.

**Durata curs: 5 zile**

**Perioada şi locul de desfăşurare**

|  |  |  |
| --- | --- | --- |
| **Perioada** | **Oraş** | **Adresa** |
| 13 – 17 aprilie 2019 | SIBIU |  |
| 15 – 19 mai 2019 | CRAIOVA |  |
| 12 – 16 iunie 2019 | IAŞI |  |
| TBD | TIMIŞOARA |  |

**Participarea este gratuită**

Cursul este oferit gratuit persoanelor care desfăşoară sau sunt autorizate să desfăşoare o activitate juridică, personalului din sistemul judiciar şi administraţie, în special persoanelor care doresc să îşi îmbunătăţească cunoştinţele cu privire la justiţia drepturilor şi libertăţilor fundamentale, particularităţi ale grupurilor vulnerabile.

Pentru înscrierea la sesiunile de formare, va rugam sa completați documente anexate.

Pentru mai multe informaţii va puteti adresa dnei lect. dr. OPREA Alina, coordonator proiect partener 4 UBB, alina.oprea@law.ubbcluj.ro

Proiectul „Servicii de consiliere juridică pentru victime ale unor abuzuri sau nereguli din administraţie şi justiţie” este implementat de Transparency International Romania în parteneriat cu: Universitatea de Vest Timişoara, Universitatea „Lucian Blaga” din Sibiu, Universitatea din Craiova, Universitatea „Babeş Bolyai”, Universitatea „Alexandru Ioan Cuza” din Iaşi, Universitatea din Bucureşti, în perioada iulie 2018 – noiembrie 2019.

Obiectivul general al proiectului este creșterea accesului la justiție pentru cetățenii, în special pentru cei aparținând grupurilor vulnerabile, care sunt victime ale unor abuzuri sau nereguli din administrația publica si sistemul judiciar, prin crearea si operaționalizarea unei rețele de centre de documentare si asistenta.

Proiectul este cofinanţat din Fondul Social European, prin Programul Operaţional Capacitate Administrativă 2014 – 2020!